Държавен вестник, бр. 98, 2023 г., стр. 27

БРОЙ  98	
Д Ъ Р Ж А В Е Н  В Е С Т Н И К 	
СТР.  27  
ал. 1 от ЗНА изискват обнародване на нор-
мативните актове в „Държавен вестник“. Без 
обнародване подзаконовият нормативен акт 
не може да влезе в сила и не може да стане 
част от действащото право. Поради това не-
изпълнение на задължението за обнародване 
се възприема в съдебната практика като осо-
бено съществен порок на акта, който води до 
неговата нищожност. 
Предвид изложеното, оспорената методика 
следва да бъде обявена за нищожна, като не 
следва да бъдат разглеждани предпоставките 
за унищожаемост на акта.
С оглед изхода от спора, основателно се 
явява искането на оспорващия за присъж-
дане на сторените по делото разноски в 
размер на 1030 лв., от които 10 лв. държавна 
такса за образуване на делото, 20 лв. такса 
за обнародване на оспорването в „Държавен 
вестник“ и 1000 лв. заплатено адвокатско 
възнаграждение.
На основание чл. 194 от АПК съдебното 
решение, ако не е обжалвано или протестирано 
в срок или касационната жалба или протест 
са отхвърлени, подлежи на обнародване в 
„Държавен вестник“ и влиза в сила от деня 
на обнародването му.
Водим от горното и на основание чл. 193, 
ал. 1, предл. първо от АПК, Върховният ад-
министративен съд, състав на осмо отделение,
Р Е Ш И :
Обявява нищожността на Методиката по 
мярка 10 „Агроекология и климат“ от Прог- 
рамата за развитие на селските райони за 
периода 2014 – 2020 г., утвърдена със Заповед 
№ РД-09-159 от 2.03.2022 г. на министъра на 
земеделието.
Осъжда Министерството на земеделието 
да заплати на Иван Николов Чалъков, ЕГН 
7306140045, с адрес в гр. София, разноски по 
делото в размер на 1030 (хиляда и тридесет) лв.
След влизане на решението в сила същото 
да се обнародва в „Държавен вестник“.
Решението подлежи на обжалване в чети-
ринадесетдневен срок от съобщаването му 
пред петчленен състав на Върховния адми-
нистративен съд.
Председател:  
Георги Чолаков
8319
РЕШЕНИЕ № 11126 
от 15 ноември 2023 г.
по административно дело № 8279 от 2023 г.
Върховният административен съд на 
Република България – петчленен състав – 
I колегия, в съдебно заседание на деветнаде-
сети октомври две хиляди и двадесет и трета 
година в състав: председател: Теодора Нико-
лова, членове: Таня Куцарова, Светлана Бо-
рисова, Владимир Първанов, Христо Койчев, 
при секретар Светла Панева и с участието на 
прокурора Симона Попова изслуша доклад- 
ваното от председателя Теодора Николова по 
административно дело № 8279/2023 г.
Производството е по реда на чл. 208 – 228 от 
Административнопроцесуалния кодекс (АПК).
Образувано е по касационна жалба на 
министъра на земеделието чрез процесуален 
представител юрк. Кр. Стефанов срещу Ре-
шение № 4987 от 10.05.2023 г. по адм. дело 
№ 3926/2022 г. по описа на Върховния адми-
нистративен съд, състав на осмо отделение, с 
което по жалба на Иван Николов Чалъков от 
гр. София е обявена нищожността на Методи-
ката по мярка 10 „Агроекология и климат“ от 
Програмата за развитие на селските райони за 
периода 2014 – 2020 г., утвърдена със Заповед 
№ РД-09-159 от 2.03.2022 г. на министъра на 
земеделието, и министерството на земедели-
ето е осъдено да заплати 1030 лв. деловодни 
разноски на жалбоподателя.
В касационната жалба се твърди, че нео-
босновано първоинстанционният съд е приел, 
че жалбоподателят има правен интерес от ос-
порване на процесната методика. Единствено 
подаване на единно заявление за подпомагане 
за кампания 2021 г., с което се заявява и подпо-
магане по мярка „Агроекология и климат“ от 
Програмата за развитие на селските райони на 
Република България за периода 2014 – 2020 г. 
не дава основание за такъв извод, какъвто е 
направил първоинстанционният съд. Съдът 
не е установил дали жалбоподателят е полу-
чил уведомително писмо по чл. 10б, ал. 1 от 
Наредба № 5 на министъра на земеделието и 
храните от 27.02.2009 г. за условията и реда за 
подаване на заявления по схеми и мерки за 
директни плащания (загл. изм. – ДВ, бр. 14 от 
2010 г., в сила от 19.02.2010 г.) за извършени 
оторизации и плащания по схемите и мерките 
по чл. 1, и дали изобщо той е бил адресат на 
оспорения подзаконов нормативен акт. 
На следващо място, в касационната жалба 
се твърди, че оспорената методика не под-
лежи на обнародване в „Държавен вестник“, 
както е приел съдът, а е била публикувана на 
интернет страницата на Министерството на 
земеделието и на Държавен фонд „Земеделие“.
В откритото съдебно заседание на 
19.10.2023 г. касаторът чрез процесуалния си 
представител излага нов довод за недопусти-
мост на първоинстанционния съдебен акт на 
основание на приемането на нова Методика 
по мярка „Агроекология и климат“ и отмя-
ната на Заповед № РД-09-159 от 2.03.2022 г. 
на министъра на земеделието със Заповед 
№ РД-09-1096 от 18.10.2023 г. на министъра 
на земеделието и храните.
Иска се обезсилване, евентуално – отмяна 
на съдебното решение и отхвърляне на жалбата